CELEX: 32015D1159
Language: el
Date: 2015-07-13 00:00:00
Title: Εκτελεστική απόφαση (ΕΕ) 2015/1159 της Επιτροπής, της 13ης Ιουλίου 2015, σχετικά με μέτρο που έλαβε η Ισπανία σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου για την απαγόρευση της διάθεσης στην αγορά γωνιακού τροχού που κατασκευάζεται από τη Varo Belgium [κοινοποιηθείσα υπό τον αριθμό C(2015) 4664] (Κείμενο που παρουσιάζει ενδιαφέρον για τον ΕΟΧ)

15.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 187/86
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1159 ΤΗΣ ΕΠΙΤΡΟΠΉΣ
   της 13ης Ιουλίου 2015
   σχετικά με μέτρο που έλαβε η Ισπανία σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου για την απαγόρευση της διάθεσης στην αγορά γωνιακού τροχού που κατασκευάζεται από τη Varo Belgium
   
      
         [κοινοποιηθείσα υπό τον αριθμό C(2015) 4664]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 11 παράγραφος 3,
   Εκτιμώντας τα ακόλουθα:
   
               (1)
            
            
               Η Ισπανία ενημέρωσε την Επιτροπή σχετικά με το μέτρο που έλαβε για την απαγόρευση της διάθεσης στην αγορά ενός γωνιακού τροχού Powerplus μοντέλο POWX060 που κατασκευάζεται από τη Varo Belgium.
            
         
               (2)
            
            
               Ο γωνιακός τροχός έφερε τη σήμανση «CE», σύμφωνα με την οδηγία 2006/42/ΕΚ.
            
         
               (3)
            
            
               Ο λόγος για τη λήψη του μέτρου ήταν η μη συμμόρφωση του γωνιακού τροχού με τις βασικές απαιτήσεις υγείας και ασφάλειας που ορίζονται στο παράρτημα I της οδηγίας 2006/42/ΕΚ, σημεία 1.3.2 — Κίνδυνος θραύσης κατά τη διάρκεια της λειτουργίας, 1.7.3 — Σήμανση των μηχανημάτων και 1.7.4.2 — Περιεχόμενο των οδηγιών, με την αιτιολογία ότι το μηχάνημα δεν περνάει με επιτυχία τη δοκιμή αντοχής, καθώς σπάει η διάταξη προστασίας του δίσκου, με συνέπεια να υπάρχει ο κίνδυνος να χτυπήσει με μεγάλη ταχύτητα τον χειριστή.
            
         
               (4)
            
            
               Η κοινοποίηση συνοδευόταν από έκθεση ελέγχου που συνέταξε το Laboratorio de Maquinas y Mecanismos στη Μαδρίτη.
            
         
               (5)
            
            
               Η Επιτροπή διαβίβασε επιστολή στον κατασκευαστή και τον διανομέα, με την οποία τους καλούσε να υποβάλουν τις παρατηρήσεις τους σχετικά με το μέτρο που έλαβε η Ισπανία. Στην απάντησή τους, ο κατασκευαστής ανέφερε ότι το προϊόν έχει εθελουσίως αποσυρθεί από την αγορά και ότι έχουν ληφθεί διορθωτικά μέτρα για τα επόμενα προϊόντα.
            
         
               (6)
            
            
               Η διαθέσιμη τεκμηρίωση, οι παρατηρήσεις και οι ενέργειες των ενδιαφερόμενων μερών καταδεικνύουν ότι ο γωνιακός τροχός Powerplus μοντέλο POWX060 δεν συμμορφώνεται με τις βασικές απαιτήσεις υγείας και ασφάλειας που ορίζονται στην οδηγία 2006/42/ΕΚ. Ως εκ τούτου, ενδείκνυται να κριθεί δικαιολογημένο το μέτρο που έλαβε η Ισπανία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέτρο που ελήφθη από την Ισπανία για την απαγόρευση της διάθεσης στην αγορά ενός γωνιακού τροχού Powerplus μοντέλο POWX060, ο οποίος κατασκευάζεται από τη Varo Belgium, είναι δικαιολογημένο.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Ιουλίου 2015.
      
         
            Για την Επιτροπή
         
         Elżbieta BIEŃKOWSKA
         
            Μέλος της Επιτροπής
         
      
   
   
      (1)  ΕΕ L 157 της 9.6.2006, σ. 24.